मंजम्मा जोगती

मंजम्मा जोगती (जन्म : मंजुनाथ शेट्टी , १८ एप्रिल १९६४), ह्या एक भारतीय कन्नड रंगभूमि अभिनेत्री, उत्तर कर्नाटकातील लोकनृत्य ,जोगती नृत्य, याच्या  गायिका आणि नृत्यांगना आहे. २०१९ मध्ये, मंजम्मा लोककलांसाठी राज्यातील सर्वोच्च संस्था, कर्नाटक जानपद अकादमी, याचे नेतृत्व करणाऱ्या पहिल्या पारलिंगी महिला झाल्या.    जानेवारी २०२१ मध्ये, भारत सरकारने लोककलांच्या क्षेत्रातील योगदानासाठी यांना पद्मश्री पुरस्कार जाहीर केला.

प्रारंभिक जीवन 
मांजम्मांचा जन्म मंजुनाथ शेट्टी म्हणून बल्लारी जिल्ह्यातील कल्लुकांबा गावात हनुमंतय्या आणि जयलक्ष्मी यांच्या पोटी झाला.  त्यांनी दावणगेरे येथे एसएसएलसीचे शिक्षण घेतले. १९७५ मध्ये, शेट्टीचे पालक त्यांना जोगप्पा म्हणून अभिषेक (एक विधी ज्यात भक्त स्वतःला देवाशी विवाहित मानतात) करण्यासाठी होस्पेट जवळच्या हुलिगेम्मा मंदिरात घेऊन गेले. या विधी पासून शेट्टी स्वतःला महिला म्हणून ओळखू लागल्या आणि त्यांनी मंजम्मा जोगती हे नाव स्वीकारले. 

वयाच्या सोळाव्या वर्षी मुलीसारखे वागत असल्याने त्यांना त्याच्या कुटुंबातून काढून टाकण्यात आले. मंजम्मा भाड्याच्या खोलीत राहायला गेल्या आणि रस्त्यावर साडी नेसून भीक मागू लागल्या. त्यांनी दावणगेरे बसस्थानकावर एका पिता-पुत्र जोडीचे जोगती नृत्य बघितले आणि ते शिकण्यासाठी मंजम्मा गटात सामील झाल्या. शिक्षण आणि कार्यक्रम करत एका वर्षानंतर गटातील एका सदस्याने मांजम्मांची हगरीबोम्मनहळ्ळी येथील काळव्वा जोगती नृत्याशी ओळख करून दिली.

कारकीर्द 

 रंगमंच

राज्यभर गाजवणाऱ्या काळव्वाच्या जोगती नृत्यगटात मंजम्मा कायमच्या नृत्यांगना झाल्या.  कालव्वाच्या मृत्यूनंतर, त्यांने मंडळाची धुरा सांभाळली आणि लोकांमध्ये नृत्य लोकप्रिय केले. २०१० मध्ये, मंजम्माला कर्नाटक सरकारचा राज्योत्सव पुरस्कार मिळाला .

कर्नाटक जानपद अकादमीचे प्रमुख 
राज्य सरकारने मांजम्मांना प्रथम कर्नाटक जानपद अकादमीच्या सदस्या म्हणून आणि नंतर त्याच संस्थेच्या अध्यक्षा म्हणून त्यांची नियुक्ती केली, ज्यामुळे त्या राज्यातील कला प्रदर्शनासाठी सर्वोच्च संस्थेच्या पहिल्या पारलिंगी महिला प्रमुख बनल्या.

पुरस्कार 

 २०२१ - पद्मश्री - भारत सरकारचा चौथा सर्वोच्च नागरी पुरस्कार
 २०१० - कर्नाटक सरकारचा राज्योत्सव पुरस्कार 
 कर्नाटक फोकलोर युनिव्हर्सिटी आणि कर्नाटक राज्य महिला विद्यापीठाच्या बॅचलर ऑफ आर्ट्सच्या अभ्यासक्रमात विद्यार्थ्यांसाठी मंजम्मा यांची जीवनकथा जोडली गेली आहे.

संदर्भ 

 
कर्नाटकमधील व्यक्ती
इ.स. १९६४ मधील जन्म
हयात व्यक्ती
भारतीय कलाकार